Aknīstes psihoneiroloģiskā slimnīca
Aknīstes psihoneiroloģiskā slimnīca ir Daugavpils psihoneiroloģiskās slimnīcas sastāvā esoša slimnīca, kas atrodas Gārsenes pagasta Kraujās. Tā sniedz psihiatrisko un narkoloģisko palīdzību, kā arī nodrošina sociālās rehabilitācijas pakalpojumus. 2020. gadā slimnīcā bija 350 gultas un strādāja 314 darbinieki (7 ārsti, 69 ārstniecības un pacientu aprūpes personāla darbinieki, 77 ārstniecības un pacientu aprūpes atbalsta personāla darbinieki, 63 sanitāri un 95 pārējie darbinieki (administrācija un saimnieciskais personāls). Slimnīcā izveidots Sociālā darba un pacientu nodarbinātības centrs, kurā pacienti var radoši pavadīt brīvo laiku sociālo darbinieku uzraudzībā.